रामानंद सागर की 'रामायण' और बी.आर. चोपड़ा के टीवी शो 'महाभारत' 90s के सुनहरे दौर की जान थे। जब ये टीवी शो आया करते थे तो लोग इन्हें देखने के लिए घरों में ही रहते थे, गलियां सुनसान हो जाती थीं। लोग चप्पल-जूते उतारकर यह शो देखा करते थे। लोग टीवी पर फूल-मालाएं चढ़ाया करते थे। इन दोनों शो ने टीवी के इतिहास में जो इबारत लिखी है उसे कभी ना दोहराया जा सकता था ना मिटाया जा सकता है। आज जब लॉकडाउन की वजह से गलियां सुनसान हैं और लोग अपने घरों में रहने को मजबूर हैं तो सोशल मीडिया पर डिमांड उठी कि दूरदर्शन पर ये दो शो फिर से टेलीकास्ट होने चाहिए।
अब इसे लेकर प्रसार भारती (दूरदर्शन और ऑल इंडिया रेडियो) के सीईओ शशि शेखर ने कहा है कि इस संबंध में बात चल रही है और जिनके पास भी 'रामायण' और 'महाभारत' के राइट्स हैं, उनसे बात करके इस बारे में अपडेट दिया जाएगा। अब तो सूचना प्रसारण मंत्री प्रकाश जावडेकर ने भी पुष्टि कर दी है कि दूरदर्शन पर आपके ये दो पसंदीदा शो रामानंद सागर की 'रामायण' और बी.आर. चोपड़ा का 'महाभारत' दूरदर्शन पर लौट रहा है।
Yes we are working on the same with the Rights Holders. Will update shortly. Stay tuned. https://t.co/2Jhjw2qD3s— Shashi Shekhar (@shashidigital) March 25, 2020
जैसे ही फैन्स को ये खबर हुई सोशल मीडिया पर तहलका मच गया और लोग अपने पसंदीदा 90s के शो की लिस्ट शेयर करके उन्हें भी दोबारा टेलीकास्ट करने की मांग की है।
Malgudi days also plz— s a m e e r (@slaveofsins) March 25, 2020
रामायण में अरुण गोविल और दीपिका चिखलिया ने राम-सीता का रोल प्ले किया था, लोग इन्हें सचमुच ही भगवान राम और सीता का स्वरूप समझते थे और आशीर्वाद लेते थे। हाल ही में ये सितारे चर्चा में तब आए जब कपिल शर्मा के शो में राम, सीता और लक्ष्मण का रोल प्ले करने वाले सितारे नजर आए।